Παναγιώτης Δουδωνής

Ο Παναγιώτης Δουδωνής είναι Έλληνας συνταγματολόγος και βουλευτής επικρατείας εκλεγμένος με το ΠΑΣΟΚ.

Γεννήθηκε το 1990 και σπούδασε στη Νομική Σχολή του Πανεπιστημίου Αθηνών. Ακολούθως πραγματοποίησε μεταπτυχιακές σπουδές, αποκτώντας μάστερ φιλοσοφίας και νομικής, και διδακτορικό στο πανεπιστήμιο της Οξφόρδης. Το 2018 διορίστηκε λέκτορας στο Ευρωπαϊκό και Συνταγματικό Δίκαιο στο κολλέγιο Όριελ και πανεπιστημίου της Οξφόρδης. Επίσης δίδαξε Συνταγματικό, Κοινοβουλευτικό Δίκαιο και Δίκαιο Πολιτικών Κομμάτων στο Τμήμα Πολιτικής Επιστήμης και Ιστορίας του Παντείου Πανεπιστημίου, στο Ελληνικό Ανοικτό Πανεπιστήμιο και στη Φιλοσοφική Σχολή του Πανεπιστημίου Αθηνών. Έχει υπάρξει επίσης πολιτικός αναλυτής στο κανάλι Action24. Στις βουλευτικές εκλογές του 2023 ήταν επικεφαλής του ψηφοδελτίου επικρατείας του ΠΑΣΟΚ.

Έχει γράψει το βιβλίο Το πολίτευμα της συνύπαρξης, το οποίο δημοσιεύθηκε στην Αθήνα το 2021.

Παραπομπές 

Έλληνες νομικοί
Βουλευτές εκλεγμένοι με το ΠΑΣΟΚ
Έλληνες βουλευτές επικρατείας